
ΑΘΗΝΑ 
16 ΙΟΥΝΙΟΥ 1989 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 
βρίσκεται στην περιοχή Μεταξουργείου του ρυμοτομικού σχε¬ 
δίου Αθηνών. 1 

Καθορισμός Ζώνης Οικιστικού Ελέγχου, κατωτάτου ορίου κατά¬ 
τμησης και λοιπών όρων και περιορισμών δόμησης στην 
εκτός εγκεκριμένου σχεδίου και εκτός ορίων οικισμού προϋφι- 
σταμένου του έτους 1923 περιοχή κοινότητας Αργυράδων Ν. 
Κέρκυρας. ·.;. 2 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται στην περιοχή Μεταξουργείου του ρυμοτομικού σχεδίου 

Αθηνών. 

Ο ΠΡΟΕΔΡΟΣ ΤΗΣ 
ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «περί καθορισμού 
ανωτάτου ορίου συντελεστού .δομήσεως κλπ. (Α' 58). 

2. Τις διατάξεις του π.δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
1979» (Α' 138), όπως τροποποιήθηκε με το από 19.6.1987 π.δ/γμα 
(Δ'592). 

3. Τις διατάξεις του π.δ/τος 510/1979 «περί ρυθμίσεως θεμάτων 
μεταφοράς συντελεστού δόμησης κατά το ν. 880/1979» (ΑΊ54), 
όπως τροποποιήθηκε με το υπ’ αριθ. 367/1987 π.δ/γμα (ΑΊ63). 

4. Τις διατάξεις των άρθρων 2, 3 και 7 του ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α’ 
57). 

5. Τις διατάξεις του άρθρου 23 (παρ. 1 εδ. ιδ.) του ν. 1558/1985 
«Κυβέρνηση και Κυβερνητικά Όργανα» (Α' 137). 

6. Την υπ’ αριθ. 18473/18.11.1988 πράξη συναίνεσης των Καλ¬ 
λιόπης Κουρουμάλου και Σοφίας Κουρουμάλου αποκλειστικών κυρίων 
του παρακάτω περιγραφομένου ακινήτου. 

7. Την υπ’ αριθ. 361/1988 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

8. Την υπ’ αριθ. 18098/21.2.1989 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων για προ¬ 
έγκριση της σχετικής μελέτης. 

9. Την κατόπιν αυτοψίας της υπαλλήλου Στ. Γοργογέτα επιβεβαί¬ 


ωση των εμπλεκομένων στον υπολογισμό του μεταφοερόμενου συντελε¬ 
στή δόμησης στοιχείων του ακινήτου, που βρίσκεται στην περιοχή Με¬ 
ταξουργείου του ρυμοτομικού σχεδίου Αθηνών και επί των οδών Κων¬ 
σταντινουπόλεως αριθ. 172 και Ελευσινίων, με πρόταση του Υπουργού 
Περιβάλλοντος, Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται στην περιοχή Μεταξουργείου του ρυμοτομι¬ 
κού σχεδίου Αθηνών επί των οδών Κωνσταντινουπόλεως αριθ, 172 και 
Ελευσινίων και έχει χαρακτηρισθεί ως διατηρητέο με το από 
26.1.1988 π.δ/γμα (Δ' 164), του οποίου την αποκλειστική κυριότητα 
έχουν οι παραπάνω αιτούσες τη μεταφορά του συντελεστή δόμησης, 
όπως το βαρυνόμενο ακίνητο φαίνεται με στοιχεία ΑΒΓΔΕΖΑ στο σχε¬ 
τικό πρωτότυπο διάγραμμα σε κλίμακα 1:50, που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με την υπ’ αριθ. 
44244/1989 πράξη του και που συνοπτικό του αντίτυπο δημοσιεύεται 
με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α. Εμβαδόν οικοπέδου: 37,19 τ. μέτρα. 

β. Συντελεστής δόμησης της περιοχής βάσει του οποίου πραγματο¬ 
ποιείται η μεταφορά 3,6 

γ. Ποσοστό κάλυψης: 70% 

δ. Δομήσιμες επιφάνειες που αντιστοιχούν σ’ αυτό είναι: 137,19 τ.μ. 
X 3,6 = 493,884 τ. μέτρα. 

ε. Δομημένη επιφάνεια: 304,35 τ.μέτρα και αναλυτικότερα: 137,19 
τ.μ. (στο ισόγειο) + 137,19 τ.μ. (στον α' όροφο) + 29,97 (στο δώμα) = 
304,35 τ.μ. 

στ. Μεταφερόμενη δομήσιμη επιφάνεια: 493,884 τ.μ. - 304,35 τ.μ. 
= 189,534 τ.μ. (από ορόφους). 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Σοφίας Κουρουμάλου και Καλλιόπης Κουρουμάλου για εμ-. 
βαδόν 189,534 τ.μ. (από ορόφους). 

Άρθρο 3 

Η ισχύς του παρόντος δ/τος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος δ/τος. 

Αθήνα, 8 Ιουνίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

( 2 ) 

Καθορισμός Ζώνης Οικιστικού Ελέγχου, κατωτάτου ορίου κατάτμησης 

και λοιπών όρων και περιορισμών δόμησης στην εκτός εγκεκριμένου 

σχεδίου και εκτός ορίων οικισμού προϋφισταμένου του έτους 1923 

περιοχή κοινότητας Αργυράδων Ν. Κέρκυρας. 

Ο ΠΡΟΕΔΡΟΣ ΤΗΣ 
ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 29 (παρ. 1) του ν. 1337/83 «Επέκταση 
των πολεοδομικών σχεδίων, οικιστική ανάπτυξη και σχετικές ρυθμί¬ 
σεις» (Α’33), όπως τροποποιήθηκε με την παρ. 14 του άρθρου 8 του ν. 
1512/85 «Τροποποίηση και συμπλήρωση πολεοδομικών διατάξεων, ' 
ρύθμιση συναφών θεμάτων και θεμάτων Ταμείου Νομικών» (Α'4). 

2. Τις διατάξεις του άρθρου 23 (παρ. 1 εδ. ιδ) του ν. 1558/85 «Κυ¬ 
βέρνηση και Κυβερνητικά Όργανα» (ΑΊ37). 

3. Τις υπ’ αριθ. 9/1988 και 49/1988 γνωμοδοτήσεις του κοινοτι¬ 
κού συμβουλίου Αργυράδων (ν. Κερκύρας). 

4. Τις υπ’ αριθ. 10 (θέμα 5ο) και 11 (θέμα 5ο)/1988 γνωμοδοτή¬ 
σεις του Συμβουλίου Χωροταξίας, Οικισμού και Περιβάλλοντος νομού 
Κερκύρας. 

5. Την υπ’ αριθ. 343/1989 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1 

1. Καθορίζεται Ζώνη Οικιστικού Ελέγχου (ΖΟΕ) στην εκτός εγκε¬ 
κριμένου σχεδίου και εκτός ορίων οικισμού προϋφισταμένου του έτους 
1923 περιοχή της κοινότητας Αργυράδων Νομού Κερκύρας, όπως το 
όριο της Ζώνης φαίνεται με κόκκινη γραμμή στο σχετικό χρωματισμένο 
πρωτότυπο διάγραμμα σε κλίμακα 1:5.000, που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με την υπ’ αριθ. 
42861/1989 πράξη του και που συνοπτικό του αντίτυπο δημοσιεύεται 
με το παρόν διάταγμα. 

2. Ειδικότερα το όριο της ΖΟΕ ορίζεται ως εξής: 

Από το σημείο 1 που βρίσκεται επτακόσια μέτρα Β. Δυτικά του κε¬ 
ντρικού δρόμου που οδηγεί από την Κέρκυρα προς την παραλία Αγίου 
Γεωργίου. Στη συνέχεια ακολουθεί ευθεία γραμμή 100 μέτρων μέχρι το 
σημείο 2, και από αυτό σε 200 μέτρα απόσταση μέχρι το σημείο 3. Συ¬ 
νεχίζει ευθεία γραμμή 400 μέτρων μέχρι το σημείο 4 και φθάνει μέχρι 
το σημείο 5, που βρίσκεται επί του κεντρικού δρόμου προς παραλία 
Αγίου Γεωργίου. Στη συνέχεια ακολουθεί πορεία επί του παραπάνω 
δρόμου μέχρι την συνάντησή του με τον κεντρικό δρόμο Κέρκυρας - Αρ¬ 
γυράδων (σημείο 6) και συνεχίζει πορεία επί του δρόμου Κέρκυρας - Αρ¬ 
γυράδων μέχρι τη συνάντησή του με το όριο του οικισμού Αργυράδων 
(σημείο 7). 

Στη συνέχεια ακολουθεί Ν.Δ. το όριο οικισμού μέχρι το τέλος του (ση¬ 
μείο 8) και τον κεντρικό δρόμο μέχρι το σημείο 9. Από το σημείο 9 
εκτείνεται μέχρι το σημείο 10 στην περιοχή Γωνιές και κλείνει δυτικά 
στο σημείο 11, επί της παραλίας. 

Άρθρο 2 

Μέσα στη ΖΟΕ, όπως περιγράφεται στο προηγούμενο άρθρο, καθορί¬ 
ζονται κατά περιοχές, που φαίνονται στο ίδιο διάγραμμα με στοιχεία 
1,2„3,4,5 κατώτατο όριο κατάτμησης, χρήσης γης και όροι και περιο¬ 
ρισμοί δόμησης, όπως στο επόμενο άρθρο. 

Άρθρο 3 

Α. Περιοχή με στοιχείο 1: 

1. α) Το κατώτατο όριο κατάτμησης και αρτιότητας ορίζεται σε οκτώ 
(8) στρέμματα. 

β) Κατά παρέκκλιση θεωρούνται άρτια και οικοδομήσιμα τα γήπεδα 
τα οποία κατά τη δημοσίευση του παρόντος διατάγματος έχουν ελάχι¬ 
στο εμβαδόν τέσσερα (4) στρέμματα. 

2. Στην περιοχή αυτή επιτρέπονται οι χρήσεις: 

- κατοικίας 

- γεωργικών αποθηκών 

- αντλιοστασίων 

- θερμοκηπίων 

- υδατοδεξαμενών 

- φρεάτων 

- αθλητικών εγκαταστάσεων 


- κτιρίων και εγκαταστάσεων κοινής ωφέλειας 

3. Οι όροι και περιορισμοί δόμησης των παραπάνω χρήσεων καθορί¬ 
ζονται ως εξής: 

α) Μέγιστη συνολική επιφάνεια ορόφων των κτιρίων για χρήση κα¬ 
τοικίας εκατόν πενήντα (150) τ.μ. και μέγιστο επιτρεπόμενο ύψος των 
κτιρίων αυτών επτά και μισό (7,50) μέτρα. 

β) Για τους λοιπούς όρους και περιορισμούς δόμησης των παραπάνω 
χρήσεων εφαρμόζονται κατά χρήση οι διατάξεις των από 6.10.1978 
(Δ’ 538) και 24.5.1985 (Δ'270) π. δ/των, όπως ισχύουν. 

Β. Περιοχή με στοιχείο 2 

1. Το κατώτατο όριο κατάτμησης και αρτιότητας των γηπέδων ορί¬ 
ζεται σε τέσσερα (4) στρέμματα. 

2. Στην περιοχή αυτή, που χαρακτηρίζεται ως περιοχή παραθεριστι- 
κής κατοικίας, απαγορεύονται οι χρήσεις: 

- βιομηχανικών - βιοτεχνικών εγκαταστάσεων 

-, γεωργοκτηνοτροφικών - γεωργοπτηνοτροφικών κτιρίων 

- στεγάστρων σφαγής 

- τουριστικών εγκαταστάσεων 

3. Οι όροι και περιορισμοί δόμησης των επιτρεπομένων χρήσεων κα¬ 
θορίζονται ως εξής: 

α) Μέγιστη συνολική επιφάνεια ορόφων των κτιρίων για χρήση κα¬ 
τοικίας εκατόν πενήντα (150) τ.μ. και μέγιστο επιτρεπόμενο ύψος των 
κτιρίων αυτών επτά και μισό (7,50) μέτρα. 

β) Για τους λοιπούς όρους και περιορισμούς δόμησης των επιτρέπο- 
μένων χρήσεων εφαρμόζονται κατά χρήση οι διατάξεις των από 
6.10.1978 (Δ’538) και 24.5.1985 (Δ'270) π. δ/των, όπως ισχύουν. 

Γ. Περιοχή με στοιχείο 3. 

Ι.α) Το κατώτατο όριο κατάτμησης και αρτιότητας των γηπέδων 
ορίζεται σε τέσσερα (4) στρέμματα. 

β) Κατά παρέκκλιση θεωρούνται άρτια και οικοδομήσιμα τα γήπεδα, 
που προορίζονται για την ανέγερση κατοικίας, εφόσον έχουν τα ελάχι¬ 
στα όρια αρτιότητας κατά τις αντίστοιχες ημερομηνίες, όπως ορίζονται 
με τις διατάξεις της παραγράφου 2 του άρθρου 1 του από 24.5.1985 
π.δ/τος (Δ'270). 

γ) Για τις οργανωμένες τουριστικές κατασκηνώσεις (κάμπινγκς) η 
αρτιότητα ορίζεται σε οκτώ (8) στρέμματα. 

2. Στην περιοχή αυτή, που χαρακτηρίζεται ως περιοχή παραθεριστι- 
κής κατοικίας, επιτρέπονται οι χρήσεις: 

- κατοικίας 

- τουριστικών εγκαταστάσεων 

- καταστημάτων λιανικού εμπορίου 

-Εστιατορίων, αναψυκτηρίων και κέντρων αναψυχής 

- λουτρικών εγκαταστάσεων 

- ναών . ■ 

- εγκαταστάσεων αθλοπαιδιών - παιδικών χαρών 

3. Οι όροι και περιορισμοί δόμησης των παραπάνω χρήσεων καθορί¬ 
ζονται ως εξής: 

α) Μέγιστη συνολική επιφάνεια ορόφων των κτιρίων για χρήση κα¬ 
τοικίας εκατόν πενήντα (150) τ.μ. και μέγιστο επιτρεπόμενο ύψος των 
κτιρίων αυτών επτά και μισό (7,50) μέτρα. 

β) Για τους λοιπούς όρους και περιορισμούς δόμησης των παραπάνω 
χρήσεων εφαρμόζονται κατά χρήση οι διατάξεις των από 6.10.1078 
(Δ'538) και 24.5,1985 (Δ’270) π.δ/των, όπως ισχύουν. 

. Δ. Περιοχή με στοιχείο 3α (περιοχή μεταξύ παραλίας και παραλια¬ 
κής οδού). 

1. Το κατώτατο όριο κατάτμησης και αρτιότητας των γηπέδων ορί¬ 
ζεται σε τέσσερα (4) στρέμματα. 

_ 2. Στην περιοχή αυτή επιτρέπονται οι χρήσεις: 

- εστιατορίων 

- κέντρων αναψυχής 

- λουτρικών εγκαταστάσεων 

- ναών ' 

- αθλοπαιδιών - παιδικών χαρών 

- χώρων στάθμευσης αυτοκινήτων 

3. Οι όροι και περιορισμοί δόμησης των παραπάνω χρήσεων καθορί¬ 
ζονται ως εξής: 

α) Μέγιστη συνολική επιφάνεια ορόφων των κτιρίων ογδόντα (80) 
τ.μ. και μέγιστο επιτρεπόμενο ύψος αυτών τέσσερα και μισό (4,50) μέ¬ 
τρα. 

β) Ελάχιστη απόσταση των κτιρίων από τη γραμμή παραλίας δέκα 

(10) μέτρα. 

ϊ) Για τους λοιπούς όρους και περιορισμούς δόμησης των παραπάνω 
χρήσεων εφαρμόζονται κατά χρήση οι διατάξεις των από 6.10.1978 
(Δ' 538) και 24.5.1985 (Δ*270) π.δ/των, όπως ισχύουν. 

Ε. Περιοχή με στοιχείο 4. 

Ι.α) Το κατώτατο όριο κατάτμησης και αρτιότητας των γηπέδων 
ορίζεται σε τέσσερα (4) στρέμματα, 

β) Για τις οργανωμένες τουριστικές κατασκηνώσεις (κάμπινγκς) η 
αρτιότητα ορίζεται σε οκτώ (8) στρέμματα. 

2. Στην περιοχή αυτή επιτρέπονται οι χρήσεις: 

- κατοικίας 

- εστιατορίων, αναψυκτηρίων, κέντρων αναψυχής 

- καταστημάτων λιανικού εμπορίου 

- τουριστικών εγκαταστάσεων 

- λουτρικών εγκαταστάσεων 

- ναών 

- αθλοπαιδιών - παιδικών χαρών 

3. Οι όροι και περιορισμοί δόμησης των παραπάνω χρήσεων είναι οι 
αναφερόμενοι στα από 6.10.1978 (Δ'538) και 24.5.1985 (Δ'270) 
π.δ/γματα, όπως ισχύουν. 

ΣΤ. Περιοχή με στοιχείο 5: 

1. Περιλαμβάνει την παραλιακή περιοχή «Γλυφονέρι» σε βάθος 150 
μέτρων. 

2. Το κατώτατο όριο κατάτμησης και αρτιότητας των γηπέδων ορί¬ 
ζεται σε τέσσερα (4) στρέμματα. 

3. Στην περιοχή αυτή επιτρέπονται οι χρήσεις: 

- εστιατορίων 

- κέντρων αναψυχής 

- λουτρικών εγκαταστάσεων 

- αθλοπαιδιών - παιδικών χαρών 

- χώρων στάθμευσης αυτοκινήτων 

4. Οι όροι και περιορισμοί δόμησης των παραπάνω χρήσεων καθορί¬ 
ζονται ως εξής: 

α) Μέγιστη συνολική επιφάνεια ορόφων και κτιρίων ογδόντα (80) 
τ.μ. και μέγιστο επιτρεπόμενο ύψος αυτών τέσσερα και μισό (4,50) μέ¬ 
τρα. 

β) Ελάχιστη απόσταση των κτιρίων από τη γραμμή παραλίας δέκα 
(10) μέτρα. 

γ) Για τους λοιπούς όρους και περιορισμούς δόμησης των παραπάνω 
χρήσεων εφαρμόζονται κατά χρήση οι διατάξεις των από 6.10.1978 


(Δ 538) και 24.5.1985 (Δ'270) π.δ/των, όπως ισχύουν. 

Ζ. Γενικές διατάξεις 

1; ανεγερθησόμενα εντός της καθοριζομένης με το άρθρο 1 του 
παρόντος διατάγματος ΖΟΕ κτίρια πρέπει να απέχουν από τον άξονα 
του ήδη διαμορφωμένου παραλιακού δρόμου δεκαπέντε (15) μέτρα. 

2. Στα ανεγερθησόμενα εντός της ΖΟΕ κτίρια επιβάλλεται η κατα¬ 
σκευή στέγης από κεραμίδια βυζαντινού τύπου. 

ΓΟΤΙ8) ν ίπΐτ ^ πετθα κατασκευή των κτιρίων σε υποστηλώματα (ΡΙ- 

4. Δεν επιτρέπεται η ανέγερση λυομένων οικιακών. 

5. Για την χορήγηση οικοδομικής άδειας απαιτείται προηγούμενη 
έγκριση της σχετικής μελέτης από την αρμόδια Επιτροπή Πολεοδομι- 
κού και Αρχιτεκτονικού Ελέγχου (ΕΠΑΕ). 

6. Οικοδομικές άδειες, που έχουν εκδοθεί με τις προγενέστερες ισχύ- 
ουσες διατάξεις ή έχει υποβληθεί ο πλήρης φάκελλος με τα απαραίτητα 
για την έκδοση της οικοδομικής άδειας στοιχεία μέχρι τη δημοσίευση 
του παρόντος διατάγματος, εκτελούνται όπως εκδόθηκαν, αναθεωρού¬ 
νται χωρίς αύξηση του όγκου του κτιρίου ή εκδίδονται βάσει των υπο- 
βληθέντων στοιχείων, έστω και αν οι χρήσεις τις οποίες εξυπηρετούν δεν 
προβλέπονται από τις διατάξεις του παρόντος διατάγματος. 

7. Επιτρέπεται η λειτουργία, συντήρηση και επισκευή νομίμως υφι- 
σταμένων εγκαταστάσεων, έστω και αν η χρήση τους δεν προβλέπεται 
από τις διατάξεις του παρόντος διατάγματος. 

8. Οι διατάξεις του παρόντος διατάγματος δεν έχουν εφαρμογή για 
τους εντός των ορίων της ΖΟΕ οικισμούς που οριοθετούνται με από¬ 
φαση του νομάρχη, σύμφωνα με τις διατάξεις του από 24.4.1985 π.δ/ 
τος (ΔΊ81), όπως ισχύει. 

Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 8 Ιουνίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

